ehk pühapäev on teiste tegemiste imetlemiseks mõeldud:)  Kuigi juba eelmise aasta Võhma aiandusseltsi püsikutepäeva võis lugeda igati kordaläinuks ja see vääris ainult kiidusõnu, siis eile korraldatu oli hüpanud kohe üle mitme trepiastme kõrgemale ja ma enam ei teagi, milliseid sõnu peab selle iseloomustamiseks kasutama. Kui ma veel mõni aasta tagasi isegi õieti ei teadnudki, kus pisike Võhma täpselt  asub, siis nüüd võib teda küll juba Suureks Linnaks pidada.  Kultuurikeskuse fuajees tervitas püsikupäeva lisaväärtusena külastajaid (pileti ostnuid oli 107)uhke tulbinäitus, kus kõigil oli võimalus märkida kupongile oma lemmiktulbi number ja nimi.